**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL TURTO PERĖMIMO KLAIPĖDOS MIESTO SAVIVALDYBĖS NUOSAVYBĖN IŠ UAB „SBTF“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant neatlygintinai perimti iš UAB „SBTF“, Klaipėdos miesto savivaldybės nuosavybėn vandentiekio ir buitinių nuotekų tinklus Tulpių g., Klaipėdoje, kurių bendra įsigijimo vertė – 26 800,00 Eur.

**2. Projekto rengimo priežastys ir kuo remiantis parengtas sprendimo projektas.**

Tarp AB „Klaipėdos vanduo“, Klaipėdos miesto savivaldybės ir Statytojų buvo pasirašyta 2016-05-18 sutartis Nr. J9-954, pagal kurios 2.7. punktą Statytojai įsipareigoja neatlygintinai perduoti nuosavybės teisę į infrastuktūrą Klaipėdos miesto savivaldybei. Statytojai 2019-03-19 kreipėsi į Klaipėdos miesto savivaldybę su prašymu perimti nurodytą turtą neatlygintinai, kuriuo bus įgyvendinamos savarankiškosios savivaldybės funkcijos. Remiantis Vietos savivaldos įstatymo 6 straipsnio 30 punktu bus organizuojamas geriamojo vandens tiekimas ir nuotekų tvarkymas.

Nurodyti tinklai bus perduoti AB „Klaipėdos vanduo“.

Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymu, Savivaldybės pagal sandorius gali įgyti turtą savo nuosavybėn.

**3. Kokių rezultatų laukiama.**

Perėmus nurodytą turtą savivaldybei nuosavybės teise, bus užtikrintas tinkamas turto valdymas ir naudojimas.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – savivaldybei perduodamas nekilnojamasis turtas.

Teikiame svarstyti šį sprendimo projektą.

PRIDEDAMA:

1. 2019-03-19 UAB „SBTF“ rašto „Dėl sutarties Nr. J9-954 viešojo vandens tiekimo ir nuotekų tvarkymo infrastruktūros objektų statybos Bangų g. Klaipėdoje“ kopija, 1 lapas;
2. 2016-05-18 Sutarties Nr. J9-954 kopija, 4 lapai;
3. Nekilnojamojo turto registro centrinio duomenų banko išrašas reg. Nr. 44/567703, 11 lapų;
4. Nekilnojamojo daikto kadastrinių matavimų byla, reg. Nr. 44/567703, 8 lapai;
5. Nekilnojamojo daikto kadastrinių matavimų byla, reg. Nr. 44/567703, 8 lapai.

Turto skyriaus vedėjas Edvardas Simokaitis